 ஆனை மேயும் காட்டில் ஆடு மேய இடம் இல்லையா?  ஆனைமேல் அங்கு மணி எடுத்தாலும் ஆனை வால் கூழை வால்.  ஆனைமேல் அங்குமணிச் சீர் எடுத்துக் கொண்டு வந்தாலும் மாமியார் இல்லை என்பாள்.  ஆனைமேல் அம்பாரி போனால் பூனைக்கு என்ன புகைச்சலா?  ஆனைமேல் அம்பாரி வைத்து வரிசை வந்தாலும் ஆனை வால் கூழை என்பார்.  ஆனைமேல் இடும் பாரத்தைப் பூனை மேல் இடலாமா?  ஆனைமேல் இருக்கிற அரசன் சோற்றைக் காட்டிலும் பிச்சை எடுக்கிற பார்ப்பான் சோறு மேல்.  ஆனைமேல் இருப்பவனைச் சுண்ணாம்பு கேட்டாற் போல.